325.07 REGOLAMENTI DWAR IS-SORVELJANZA FUQ L-GĦAJNUNA MOGĦTIJA MILL-ISTAT L-AVVIŻ LEGALI 210 ta’ l-2004. L-AVVIŻ LEGALI 210 ta’ l-2004. 1. It-titolu ta’ dawn ir-regolamenti hu Regolamenti dwar is-Sorveljanza fuq l-Għajnuna Mogħtija mill-Istat. Tifsir. 2. F’dawn ir-regolamenti, kemm-il darba r-rabta tal-kliem ma tinħtieġx xort’oħra: " Att " tfisser l-Att dwar il-Promozzjoni tan-Negozju; Kap. 325. Kap. 325. "Bord " tfisser il-Bord ta’ Sorveljanza fuq l-Għajnuna Mogħtija mill-Istat mwaqqaf taħt l-artikolu 57 ta’ l-Att; " għajnuna", "skema ta’ għajnuna"," għajnuna eżistenti", "" għajnuna individwali"," għajnuna ġdida " u" għajnuna illegali" għandu jkollhom l-istess tifsira mogħtija lilhom bl-artikolu 1 tar-Regolament tal-Kunsill; " għajnuna avżata " tfisser kull għajnuna notifikata skond ir-regolament 5; " għajnuna mhux avżata " tfisser kull għajnuna mogħtija mingħajr ma tkun ġiet avżata skond ir-regolament 5; " il-Kummissjoni " tfisser il-Kummissjoni ta’ l-Unjoni Ewropea kif imwaqqfa fit-Trattat tal-Komunità Ewropea (KE) kif sussegwentament emendat; " il-Kunsill " tfisser il-Kunsill ta’ l-Unjoni Ewropea kif imwaqqaf fit-Trattat tal-Komunità Ewropea (KE) sussegwentament emendat; "provditur tal-għajnuna " tinkludi lill-Gvern, il-Ministeri u dipartimenti, entitajiet li jaqgħu taħt dawk il-Ministeri u dipartimenti, kif ukoll kunsilli lokali li, direttament jew indirettament, jagħtu jew jippjanaw li jagħtu għajnuna, kif ukoll lil kull korp ieħor awtorizzat mill-Istat biex jagħti l-għajnuna; " Regolament tal-Kunsill " tfisser Regolament tal-Kunsill (KE) Nru 659/1999 tat-22 ta’ Marzu 1999 li jagħmel regoli dettaljati għall-applikazzjoni ta’ l-Artikolu 93 tat-Trattat tal-Komunità Ewropea (KE), u kull emenda sussegwenti fih; " Unjoni Ewropea " għandha l-istess tifsira mogħtija lilha fl-artikolu 2 ta’ l-Att dwar l-Unjoni Ewropea. Kap. 460. Kap. 460. 3. Kondizzjonijiet għall-għoti ta’ għajnuna. (1) Kull għajnuna mogħtija mill-Istat jew minn riżorsi ta’ l-Istat, tkun f’liema forma tkun, li tgħawweġ jew thedded li tgħawweġ il-kompetizzjoni billi tiffavorixxi certi intrapriżi jew il-produzzjoni ta’ certi oġġetti għandha, sakemm din tolqot il-kummerċ bejn l-Istati Membri, tkun inkompatibbli mas-suq komuni. (2) Dawn li ġejjin għandhom jitqiesu kompatibbli mas-suq komuni: (a) għajnuna li jkollha karattru soċjali, mogħtija lil konsumaturi individwali, sakemm dik l-għajnuna tingħata mingħajr ebda diskriminazzjoni li jkollha x’taqsam mal-oriġini tal-prodotti involuti; (b) għajnuna biex tagħmel tajjeb għall-ħsarat kaġunati minn diżastri naturali jew ġrajjiet eċċezzjonali. (3) Dawn li ġejjin jistgħu jitqiesu kompatibbli mas-suq komuni: (a) għajnuna biex tmexxi ’l quddiem l-iżvilupp ekomoniku ta’ oqsma fejn il-livell ta’ għixien huwa baxx iktar min-normal jew fejn ikun hemm nuqqas gravi ta’ xogħol; (b) għajnuna biex tmexxi ’l quddiem l-esekuzzjoni ta’ proġett importanti ta’ interess komuni Ewropew jew biex jirrimedja effett negattiv gravi fl-ekonomija ta’ l-Istat; (ċ) għajnuna biex tħaffef l-iżvilupp ta’ ċerti attivitajiet ekonomiċi jew ta’ ċerti oqsma ekonomiċi, meta dik l-għajnuna ma tkunx tolqot ħażin il-kondizzjonijiet tal-kummerċ daqstant li dan ikun kuntrarju għall-interess komuni; (d) għajnuna biex tmexxi ’l quddiem il-konservazzjoni tal-kultura u tal-patrimonju meta dik l-għajnuna ma tkunx tolqot il-kondizzjonijiet tal-kummerċ u l-kompetizzjoni fil-Komunità daqstant li dan ikun kuntrarju għall-interess komuni; (e) dawk il-kategoriji oħra ta’ għajnuna kif jistgħu jiġu speċifikati b’deċiżjoni tal-Kunsill li jaġixxi b’maġġoranza kwalifikata fuq proposta tal-Kummissjoni: Iżda, tista’ wkoll tingħata għajnuna bħal dik li taqbel mal-prinċipji u l-prattiċi msemmija fl-artikolu 58(1)(b) ta’ l-Att. 4. Jeddijiet tal-Bord. (1) Fit-twettiq tas-setgħat u l-funzjonijiet tiegħu taħt l-Att, il-Bord għandu jkollu l-jedd ta’ aċċess għal kull informazzjoni relevanti, u jista’ jitlob kull kjarifika u spjegazzjoni li huwa jqis meħtieġa biex ikun jista’ jiddelibera u jasal għall-konklużjonijiet tiegħu. (2) Meta l-Bord iqis li l-informazzjoni li jkun irċieva mingħand l-provditur ta’ l-għajnuna ma tkunx biżżejjed, dan għandu jitlob kull informazzjoni addizzjonali meħtie [a. (3) Il-Bord jista’ jistieden lil kull parti li jkollha interess biex tagħmel is-sottomissjonijiet tagħha dwar xi għajnuna li tkun qed tiġi eżaminata. 5. (1) Il-provditur ta’ l-għajnuna ġdida għandu jgħarraf lill-Bord bil-proposti kollha għal kull għajnuna bħal dik. (2) Il-provditur ta’ l-għajnuna ġdida għandu jagħti lill-Bord l-informazzjoni kollha meħtieġa mill-istess Bord biex ikun jista’ jagħti l-opinjoni tiegħu. (3) L-avviż għandu jsir fuq prospett fl-għamla skond kif jidher fl-Iskeda. 6. Proċedura ta’ eżami. (1) Il-Bord għandu jeżamina l-għajnuna proposta u għandu, fi żmien erbgħin jum tax-xogħol minn meta jirċievi l-informazzjoni kollha mitluba minn u, joħroġ lill-provditur tal-għajnuna u lil kull parti rilevanti, opinjoni preliminari dwar l-għajnuna avżata. Il-provditur tal-għajnuna kif ukoll kull parti, jistgħu, fi żmien għaxart ijiem tax-xogħol minn meta taslilhom l-opinjoni preliminari, jagħmlu aktar sottomissjonijiet. (2) (a) Meta l-Bord, wara li jirievi iktar sottomissjonijiet jew wara li jgħaddi ż-żmien ta’ sottomissjonijiet bħal dawk, ikun tal-fehma li l-għajnuna avżata tkun kompatibbli ma’ dawn ir-regolamenti, dan għandu jagħti l-opinjoni finali tiegħu. (b) Il-Bord għandu wkoll javża lill-Kummissjoni dwar l-għajnuna proposta u jipprovdi l-informazzjoni kollha meħtieġa fuq dik l-għajnuna sabiex din tkun tista’ tieħu deċiżjoni. (3) (a) Meta l-Bord, wara li jirċievi jew wara li jkun skada ż-żmien għal sottomissjonijiet ulterjuri ikun tal-fehma li l-għajnuna avżata tista’ ma tkunx kompatibbli ma’ dawn ir-regolamenti, dan għandu jitlob lill-provditur tal-għajnuna proposta biex jagħmel is-sottomissjonijiet dettaljati addizzjonali kollha meħtieġa dwar dik l-għajnuna. (b) Il-Bord għandu, meta jirċievi l-informazzjoni kollha meħtieġa, joħroġ l-opinjoni finali tiegħu fi żmien erbgħin jum tax-xogħol minn meta jirċievi l-aħħar sottomissjonijiet u jikkomunika l-konklużjonijiet tiegħu bil-miktub lill-provditur tal-għajnuna proposta: Iżda, meta l-provditur ta’ dik l-għajnuna, fi żmien xahar, espressament hekk jitlob, il-Bord għandu wkoll jinnotifika lill-Kummissjoni dwar l-għajnuna proposta. 7. Għajnuna mhux avżata. Fejn il-Bord isirjaf b’għajnuna mhux avżata, dan għandu jibda jeżamina dik l-għajnuna mingħajr ebda dewmien. 8. T waqqif ta’ għajnuna mhux avżata. Il-Bord jista’, wara li jagħti lill-provditur tal-għajnuna mhux avżata l-opportunità biex jagħmel is-sottomissjonijiet tiegħu, jinħtieġ lil dak il-provditur li jwaqqaf dik l-għajnuna sakemm il-Bord joħroġ l-opinjoni tiegħu. 9. Għajnuna illegali trid tiġi rkuprata mill-provditur tal-għajnuna skond l-artikolu 14 tar-Regolament tal-Kunsill. 10. Meta l-provditur tal-għajnuna jonqos milli jħares l-opinjoni tal-Bord, jew xi disposizzjoni ta’ dawn ir-regolamenti, il-Bord għandu jirreferi l-kwistjoni lill-Ministru responsabbli għall-provditur ta’ dik l-għajnuna. 11. Il-provditur tal-għajnuna għandu, mhux iktar tard mill-ewwel tliet xhur ta’ kull sena kalendarja, jagħti lill-Bord, fuq formola preskritta, id-dettalji ta’ kull għajnuna mogħtija matul is-sena li tkun għaddiet minnufih qabel.